KONSTITUCIJOS KOMISIJOS NARIAI SUSITIKO SU ARMĖNIJOS RESPUBLIKOS KONSTITUCINIO TEISMO PIRMININKO PATARĖJA

2013 m. lapkričio 28 d. Seimo Konstitucijos komisijos (toliau – Komisija) nariai susitiko su Armėnijos Respublikos Konstitucinio Teismo pirmininko patarėja dr. Anahit Manasyan.
Susitikimo metu buvo aptartas Komisijos bei Armėnijos Respublikos Konstitucinio Teismo darbas, pasidalinta patirtimi dėl respublikų konstitucijų keitimo praktikos. Viešnia domėjosi, kokiu būdu Lietuvos Respublikoje yra įgyvendinami Konstitucinio Teismo nutarimai bei sprendimai ir kas už tai atsakingas. Ji mano, jog Armėnija galėtų perimti Lietuvos patirtį šioje srityje. Komisijos narius sudomino tai, kad Armėnijos Respublikos Konstitucijoje teisinė norma, numatanti, kad Armėnija yra nepriklausoma ir demokratinė respublika nėra keičiama, nebent būtų pakeista visa Konstitucija.
[bookmark: _GoBack]Susitikime taip pat dalyvavo Mykolo Romerio universiteto Konstitucinės ir administracinės teisės instituto lektorė Kristina Kenstavičienė bei lektorius, Seimo Valstybės valdymo ir savivaldybių komiteto patarėjas Vytautas Kurpuvesas.

